Aletté-Johanni blog: Hoofstuk 1 in die "Waarheid oor die Wincklers!" | SARIE
Property24 was my nuwe beste vriend. Gaan ons huur of gaan ons koop? Huur. Ná twee keer se op en af vlieg om huise te soek verander die saadjie se wortelskiet. Koop. Weer op en af vlieg – vergeefs. Ons het soveel spesifikasies dat dit moeilik is om iets te kry met genoeg ruimte vir pappa, mamma, 3 kinders, 2 ateljees, 1 inbly-helpertjie (ek sou nêrens sonder haar nie) en 'n plekkie vir oupa en ouma om te slaap as hulle kom kuier. En as ons natuurlik 'n sliert van 'n berg of die see kon sien, sou dit baie help.
Dan het dié huis dít maar nie dát nie. Die ander een dát maar nie dít nie. En net nooit kry ons die één huis met als wat ons nodig het nie.
Toe ons koppe bymekaar gesit het om te besluit wanneer die beste tyd is om te trek, het dit sin gemaak om dit saam met die nuwe jaar te doen. Dit sou die minste ontwrigting vir die huishouding beteken met die kleintjies wat in die nuwe jaar skool by 'n nuwe skool kon begin én ons huurkontrak het eintlik begin Desember by ons huis in Johannesburg verstryk.
Die "Waarheid oor die Wincklers" is egter 'n taai stuk steak wat vir seker nie in een uitgawe gaan pas nie en daarom gaan ek sommer binnekort hierdie storie voortsit en weer voortsit, want wat ek julle kan verseker is die volgende: In die afgelope 4 maande is daar baie in ons huis gelag, en bitter baie gehuil, ontsaglik min geslaap: ons het "WOW"-oomblikke gehad en ons het "ek-kan-nie-glo-dit-gebeur-met-ons-nie"-oomblikke. En 'n paar terme wat ek gaan gebruik in die volgende blogs sluit in: "eviction", "bode van die hof", "Homeland Security", "vlug verpas", -"20 grade Celsius", "grootste sneeustorm in jare," "avontuur" "agtergebly in Dakar" "kwotasies" "geweeg- en te lig bevind" "honderde duisende Rande"
Alette jou Ystervrou. Ek het nou jou blog sorgvuldig deurgelees oor Gauteng met al sy grou en grys en gejaag. Dit verbaas my egter dat iemand met jou wereldwysheid met sulke oogklappe die onderwerp kon aanraak. Gauteng se kleurvolle prag le nie n n reuse voor-die-hand-liggende berg nie Alette. Dit le in die versteekte skatte van n klomp mense wat die heel beste van enige situasie kan maak. Ons het Market on Main in die middel van die middestad. Die grootste mensgemaakte woud ter wereld. Asook die grootste versameling Heinz Winkler ondersteuners. Ons is effektief hier. Nie gejaag nie. Die hele land is lief vir die Kaap (vir vakansie) en almal wil n huisie by die see he. Maar net die brawes en avontuurlustiges kan opwinding vind in die fantastiese diverse stad met sy mini natuur reservate om elke hoek en draai. Antieke winkeltjies. Bont straat sangers met witgeverfde gesigte en pers plastiekhangers. Ondergrondse kunsmarkte en n teater in elke buurt. Intussen moet julle die berg vreeslik geniet! Ons moet jaag na die volgende skat in die beton murasie. Want as jy net so n bietjie dieper gekyk het sou jy dit ook gevind het..
Ek dink slegs iemand wat al hul hele lewe in die Kaap bly sal verstaan wat Alette bedoel. Die Kaap IS net anders. Dis 'n wonderlike voorreg vir enige kind om hier groot gemaak te word. Ek gun jul alle geluk.